TRC คว้างานซ่อมถนนทางหลวงพิเศษหมายเลข 9 “กรมทางหลวง” มูลค่า 480 ลบ.
TRC คว้างานซ่อมถนนทางหลวงพิเศษหมายเลข 9 "กรมทางหลวง" มูลค่า 480 ลบ.
30 ก.ย. 2563

บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า วันนี้ (30 ก.ย.63) บริษัท สหการวิศวกร จํากัด ซึ่งเป็นบริษัทยอยของบริษัทฯ ได้ลงนามในสัญญารับเหมาก่อสร้างกับกรมทางหลวง โครงการก่อสร้างทางหลวงพิเศษหมายเลข 9 สายวงแหวนรอบนอกกรุงเทพฯ (ด้านตะวันตก) ช่วงพระประแดง-บางแค เพื่อก่อสร้างบูรณะปรับปรุงผิวจราจร ขนาด 6 ช่องจราจร (ไปกลับข้างละ 3 ช่องจราจร) ระยะทาง 6.586 กิโลเมตร มูลค่างาน 480.36 ล้านบาท (ไม่รวมภาษีมูลค่าเพิ่ม) ระยะเวลางาน 750 วัน